Diari Oficial de la Generalitat Valenciana


Sumari del DOGV 7733, del 03-03-2016 (2016/1462)

DECRET 20/2016, de 26 de febrer, del Consell, pel qual s'autoritza la creació de deute públic de la Generalitat durant l'any 2016 i gener de 2017.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/02/26/20/dof/vci/html**

### Dades del document

Número de DOGV
:   7733

Data del DOGV
:   03-03-2016

Secció del DOGV
:   I. DISPOSICIONS GENERALS

Número del document
:   2016/1462


Data del document
:   26-02-2016

Organisme emissor
:   Conselleria d'Hisenda i Model Econòmic

Tipus de document
:   Decret

Descriptors 

:   * Conselleria d'Hisenda i Model Econòmic
    * legislació

DECRET 20/2016, de 26 de febrer, del Consell, pel qual s'autoritza la creació de deute públic de la Generalitat durant l'any 2016 i gener de 2017. [2016/1462]  
La Llei 11/2015, de 29 de desembre, de Pressupostos de la Generalitat per a l'exercici 2016, en el seu títol V, article 36, autoritza el Consell perquè, a proposta de la persona titular de la conselleria competent en matèria d'hisenda, incremente el deute de la Generalitat amb la limitació que el seu saldo pendent a 31 de desembre de 2016 no supere el corresponent saldo a 1 de gener de 2016 en més de 435.951.360 euros. El dit límit serà efectiu al terme de l'exercici, podent ser sobrepassat en el curs d'aquest, i es preveuen els casos pels quals es revisarà automàticament.  
D'acord amb allò que s'ha estipulat en la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a l'Institut Vàlencia de Finances establir els procediments que s'han de seguir per a la contractació i formalització de les operacions de deute de la Generalitat.  
Així mateix, la Llei 1/2015 establix que el Consell, en desplegament de l'autorització d'endeutament continguda en la Llei de Pressupostos de la Generalitat per a un any, podrà disposar la creació de deute de la Generalitat durant el mes de gener de l'any següent, per un import que no la incremente més del 15% d'aquella autorització. Aquest increment ha de computar-se a efectes del compliment del límit de creació de deute que legalment s'autoritze per al conjunt del segon dels anys esmentats.  
 En virtut de quant antecedix, d'acord amb el que preveu la Llei 5/1983, de 30 de desembre, del Consell, vistos els informes preceptius, a proposta del conseller d'Hisenda i Model Econòmic i amb la deliberació prèvia del Consell, en la reunió del dia 26 de febrer de 2016,  
   
DECRETE  
   
Article 1  
La Generalitat, a través de l'Institut Valencià de Finances, emetrà o contractarà deute públic a càrrec del pressupost de la Generalitat corresponent a l'exercici 2016, d'acord amb el límit establit en l'article 36 de la Llei de Pressupostos de la Generalitat per al dit exercici, per la qual cosa el saldo del deute a 31 de desembre de 2016 no superarà el corresponent a 1 de gener de 2016 en més de 349.876.296 euros, si bé el límit quedarà revisat automàticament per les excepcions previstes en el mateix article.  
  
Article 2  
A efectes del que disposa l'article 82.3 de la Llei 1/2015, de 6 de febrer, el Consell, en desplegament de l'autorització d'endeutament continguda en la Llei de Pressupostos de la Generalitat per a un any, podrà disposar la creació de deute de la Generalitat durant el mes de gener de l'any següent per un import que no la incremente més del 15% d'aquella autorització. Aquest increment ha de computar-se a efectes del compliment del límit de creació de deute que legalment s'autoritze per al conjunt del segon dels anys esmentats.  
   
Article 3  
El deute a emetre o contractar segons aquest decret s'executarà d'acord amb el que preveu el Decret 94/1996, de 21 de maig, del Consell, pel qual es regula la gestió del deute públic, la gestió financera i la coordinació de l'endeudament de les entitats autònomes i empreses de la Generalitat Valenciana.  
    
DISPOSICIÓ FINAL  
  
Única. Efectes  
Aquest decret tindrà efectes l'endemà de la publicació en el Diari Oficial de la Comunitat Valenciana.  
    
Castelló de la Plana, 26 de febrer de 2016  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO


Còpia Permalink ELI